Ma ei usu. Kui inimene räägib või kirjutab südamest, ausalt, siis on teda alati huvitav kuulata või lugeda. Igav ja tühi kõne ei tule kunagi südamest.
#000003
Või ongi paljud inimesed nagu robotid tänapäeval ära programmeeritud, neisse on sisestatud omamoodi eksell, virtuaalne reaalsus, mudel, mis ei allu loodusseadustele ega arvesta tegeliku eluga. See on nagu mingi ideoloogiline skeem, millest inimene oma inimlikus rikkuses ja loomulikus mitmekesisuses on välja arvatud. Ka inimene on seal vaid mudel. Nagu kriipsujuku.
#000006
Ajalugu vaadates küll tundub, et nii see alati ei ole, pigem käib see vaimse arengu spiraal kuidagi vahelduvate tõusude ja languste vormis, et mingi aeg on võimul päris suur lollus, aga siis tuleb tema asemele ikka natuke targem põlvkond ja suuremad lollused visatakse kõrvale. Vähemalt mõneks ajaks. Aga nad tulevad kiiresti tagasi, sest rumalus tahab võimu, kuna temal muud ei ole.
#000008
Nad on enamasti aktiivsed tegutsejad, nad ei mõtiskle sügavamalt elusündmuste ega inimeste üle, tormavad ringi, lõpmatult askeldades, sekkudes, enesekindlaid hinnanguid andes, asjatundmatuid arvamusi avaldades, rumalaid silte kleepides.
#000012
Koos ohutunde puudumisega areneb inimestes karistamatusetunne, pealegi on ju valitsev ideoloogia nende poolel, nad on endas väga kindlad, nad istuvad tagalas ja loobivad sealt kive. Nad on vastutusvõimetud oma rõõmsas avatuses kõigele "uuele", mis kohustuslik ja ajavaimule vastav. Nad usuvad, et iga "uuendus" on progress, nad ei saa aru isegi sellest, et tegelikult on uued asjad enamasti kunagi äraproovitud ja kõlbmatutena kõrvalevisatud vanad.
#000014
Kuna nad on aktiivsed, siis paljud neist pürgivad poliitikasse ja hakkavad seal mängima liivakastimänge, sest nad ei suuda (või ei taha) tajuda reaalsust. Ja igas süsteemis ujuvad keerulistel aegadel pinnale küüditajad, koputajad, pealekaebajad. Nad on andetud, millegi muuga ei suuda nad silma paista, seepärast hakkavad nad ideoloogia õuelaulikuteks, triivides pärivoolu kandvale positsioonile ühiskonnas ja meedias: arvamusliidriteks, analüütikuteks, kolumnistideks, konsultantideks, nõunikeks, suunamudijateks, mainekujundajateks, nügijateks – ikka juhtideks, sest midagi kasulikku nad teha ei oska või ei viitsi.
#000016
Vaidlemisel nendega, nii-öelda "igaüks oma keeles" ei ole mingit mõtet. Arutleda tasub ikka nendega, kelle argumente ka arvestatakse ja kelle keelest aru saadakse. Kui keegi ainult oma mõtteid raiub, ja kõik need, kes temaga nõus ei ole, "mittemõistlikeks" (või tagurlikeks, foobideks, madalalaubalisteks, populistideks, äärmuslasteks, kremli käsilasteks või muudeks jubedusteks) tituleerib, – seda ei saa arutlemiseks nimetada. See on tüli norimine. See on kinnisilmi rusikatega vehkimine. Hüsteerikut ei saa taltsutada mõistliku sõnaga.
#000017
Need, kes elavad virtuaalses mudelmaailmas, ei tunnista looduse ega Jumala üleolekut programmeeritud liberaal-inimesest.
#000021
Ent kuskil on ka päris rahvas, kes elab päris elu. Ikka veel!
#000022
Neivelt: Eesti avalikkust on pangamaksu ärajätmisega lihtlabaselt lollitatud
#000027
Vabariigi Valimiskomisjon: m-hääletuse riskid võivad kahjustada valimiste salajasust, läbipaistvust ja usaldusväärsust
#000030
KÜSITLUS ⟩ Kaks kolmandikku pole valitsuse ja peaministri tööga rahul
#000036
Briti ajalugu on väidetavalt "must"
#000038
Tähtsamate kajastustega kursis olemiseks liitu meie uudiskirjaga!
#000039